અરે આવી જિંદગી અમારી? ગંદા કીચડ વાળા રસ્તાઓ; રેલવેના પાટા ઓળંગીને સામેના પ્લેટફોર્મ તરફ દોડ લગાવવી; રેલવેના સ્ટોલ પાસે ગોકીરો કરતા માણસો; વડા પાવ તળાવાની વાસ; આખી માણસાઈ કાન આગળ મોબાઈલ ખોસીને વાત કે ગાયનોના સંગીત માં વ્યસ્ત; એક પછી એક સામેના પ્લેટફોર્મ પરથી ગાડીઓનું ધસમસવું; ચાલુ ગાડીએ દરવાજા માં ઊભેલા તોફાની છોકરાઓ ની આ બાજુ ઊભેલી છોકરીઓની ગંદી મસ્તી; — આ સ્વપ્ન નગરી? બિમલે નાકનું ટેરવું ચઢાવ્યું અને પોતાની ગંગાધર વાળી સ્ટોરીને પતાવવા ના વિચારોમાં મન પરોવ્યું.